കശ്മീര് വിട്ടു പോകാതിരുന്ന 24 കശ്മീരി പണ്ഡിറ്റുകളെ നിഷ്കരുണം കൊലപ്പെടുത്തിയ സിയാ മുസ്തഫ ഇന്ത്യന് സൈന്യം കൊന്നുതള്ളിയ കൊടും ഭീകരന് ശ്രീനഗര് : ഒരു ദശാബ്ദത്തിലേറെ നീണ്ടുനിന്ന ആക്രമണങ്ങള്ക്ക് ശേഷം സുരക്ഷാനില മെച്ചപ്പെടുന്ന സമയത്താണ് കശ്മീരില് നദിമാര്ഗ് കൂട്ടക്കൊല നടക്കുന്നത് . കശ്മീര് വിട്ടു പോകാന് തയ്യാറാകാതിരുന്ന പണ്ഡിറ്റുകളെയാണ് അന്ന് ഭീകരര് നിഷ്കരുണം കൊലപ്പെടുത്തിയത് . അതിന്റെ പിന്നില് പ്രവര്ത്തിച്ച സൂത്രധാരന്, കൊടും ഭീകരന് സിയാ മുസ്തഫയാണ് ഇന്ന് ഇന്ത്യന് സൈന്യവുമായുള്ള ഏറ്റുമുട്ടലില് കൊല്ലപ്പെട്ടത് . കഴിഞ്ഞ ദിവസം പൂഞ്ച് മേഖലയിലുണ്ടായ ഏറ്റുമുട്ടലിനിടെയാണ് സിയ മുസ്തഫയെ സൈന്യം പിടികൂടിയത്. ഭീകരരുടെ ഒളിത്താവളം കണ്ടെത്തുന്നതിനായാണ് ഇയാളെ പ്രദേശത്തേയ്ക്ക് എത്തിച്ചത്. ബട്ട ദുര്യനിലെത്തിയപ്പോഴാണ് ഏറ്റുമുട്ടലുണ്ടായത്. സൈന്യത്തിന് നേരെ യാതൊരു പ്രകോപനവുമില്ലാതെ ഭീകരര് വെടിയുതിര്ക്കുകയായിരുന്നു. ഈ ഏറ്റുമുട്ടലിലാണ് സിയാ മുസ്തഫ കൊല്ലപ്പെട്ടത് . കശ്മീരി പണ്ഡിറ്റുകളുടെ കൊലപാതകവുമായി ബന്ധപ്പെട്ട് 2003 ല് സിയാ മുസ്തഫയെ ജമ്മു കശ്മീര് പോലീസ് അറസ്റ്റ് ചെയ്തിരുന്നു. പുല്വാമ ജില്ലയിലെ നദിമാര്ഗ് ഗ്രാമത്തിലെ വീടുകളില് താമസിച്ചിരുന്ന 24 കശ്മീരി പണ്ഡിറ്റുകളെ കൊലപ്പെടുത്തിയ സമയത്ത് ലഷ്കര് ഇ ത്വയ്ബയുടെ പ്രധാന ഏജന്റായിരുന്നു സിയാ മുസ്തഫ . കശ്മീരികളെ കൂട്ടക്കൊല നടത്താന് പാകിസ്താനിലെ ലഷ്കര് നേതൃത്വം തന്നോട് ആവശ്യപ്പെട്ടതായി മുസ്തഫ അന്ന് പോലീസ് ചോദ്യം ചെയ്യലില് വെളിപ്പെടുത്തിയിരുന്നു. 1990 ല് കശ്മീരികള് പണ്ഡിറ്റുകള് പലായനം ചെയ്യുന്ന സമയത്ത് നദിമാര്ഗിലെ മിക്ക പണ്ഡിറ്റുകളും സ്വന്തം വീട് വിട്ട് പോയിരുന്നു . എങ്കിലും 50 പേര് അവിടെ തന്നെ തുടരാന് തീരുമാനിച്ചു. എന്നാല് മാര്ച്ച് 23 ന്, സൈനിക വേഷം ധരിച്ചെത്തിയ ഭീകരര് 11 പുരുഷന്മാരെയും 11 സ്ത്രീകളെയും രണ്ട് കുട്ടികളെയും വീടിന് പുറത്ത് നിരത്തി നിര്ത്തി വെടിവെച്ചു കൊലപ്പെടുത്തുകയായിരുന്നു . ഈ സംഭവത്തിനു ശേഷമാണ് താഴ്വരയില് നിന്ന് അവശേഷിച്ചിരുന്ന പണ്ഡിറ്റുകളും പലായനം ചെയ്തത് .